b'\n_START_ARTICLE_\n\xc3\x85bent brev\n_START_PARAGRAPH_\nEt \xc3\xa5bent brev er et brev som ikke alene sendes til en navngiven person, institution, organisation eller andet, men samtidig offentligg\xc3\xb8res i eksempelvis en avis eller gennem andre medier._NEWLINE_Et \xc3\xa5bent brev kr\xc3\xa6ver tit et offentligt svar._NEWLINE_Ofte anvendes \xc3\xa5bne breve n\xc3\xa5r kendte personer, politikere, virksomheder eller myndigheder, ikke opfylder givne l\xc3\xb8fter._NEWLINE_Tidligere betegnede \xc3\xa5bent brev i det statsretlige sprog danske kgl. kundg\xc3\xb8relser i vigtigere anledninger. Navnlig brugtes det n\xc3\xa6sten altid om meddelelser om sammenkaldelse, slutning eller opl\xc3\xb8sning af Rigsdagen og Altinget samt om ny valgs foretagelse, ved meddelelser om kongens d\xc3\xb8d og den ny konges tronbestigelse, ved inds\xc3\xa6ttelse af rigsforstander samt ved afst\xc3\xa5else af landsdele. S\xc3\xa5danne kgl. bekendtg\xc3\xb8relser ender n\xc3\xa6sten altid ligesom love med ordene: Hvorefter alle Vedkommende sig have at rette, og skal som andre kgl. meddelelser indrykkes i Lovtidende.'